Diari Oficial de la Generalitat Valenciana


Sumari del DOGV 4911, del 27-12-2004 (2004/13352)

ORDE de 22 de novembre de 2004, de la Conselleria de Benestar Social, per la qual s'aprova la Carta de Servicis de Platges Accessibles.
---------------------------------------------------------------------------------------------------------------------------------------

### Dades del document

Número de DOGV
:   4911

Data del DOGV
:   27-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13017


Data del document
:   22-11-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * legislació
    * ciutadà
    * relació administració-administrat
    * litoral
    * mitjans per a discapacitats

ORDE de 22 de novembre de 2004, de la Conselleria de Benestar Social, per la qual s'aprova la Carta de Servicis de Platges Accessibles. [2004/13707]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenvolupament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
La Direcció General d'Integració Social del Discapacitat ha elaborat una Carta de Servicis en matèria de Platges Accessibles, que d'acord amb el que establix l'article 12.2 del Decret 191/2001, de 18 de desembre, ha sigut objecte d'informe favorable per la Direcció General d'Administració Autonòmica.
  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la Carta de Servicis corresponent a Platges Accessibles, d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La Carta de Servicis de Platges Accessibles estarà disponible per al públic a través de l'adreça d'internet www.gva.es l'apartat d'atenció al ciutadà o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjuí d'altres accions divulgatives que, si és el cas, s'adopten.
  
València, 22 de novembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX
  
El Pla de Platges Accessibles té com a objectiu facilitar a les persones amb algun tipus de discapacitat o mobilitat reduïda l'accés, ús i gaudi de les platges de la Comunitat Valenciana.
  
La Conselleria de Benestar Social, a través de la Direcció General d'Integració Social del Discapacitat, coordina el Servici de Platges Accessibles, en col·laboració amb altres organismes i administracions (Agència Valenciana de Turisme, ajuntaments i Ministeri de Medi Ambient). Compta també amb el suport de la Fundació Bancaixa.
  
L'accés a les platges i al bany de les persones amb discapacitat o mobilitat reduïda s'aconseguix condicionant les infraestructures necessàries (estacionament reservat, rampes, passarel·les, senyalització?), amb l'equipament adaptat quant a servicis, instal·lacions i mobiliari, i per mitjà del treball del personal especialitzat necessari.
  
Els usuaris del servici de Platges Accessibles són atesos en l'horari i període de temps establits en cada punt de Platja Accessible.
  
El primer punt de Platja Accessible es va posar en marxa en l'estiu de 2000 i en l'actualitat es presta este servici en la majoria de municipis costaners de la Comunitat Valenciana.
  
COMPROMISOS DE QUALITAT AMB ELS CIUTADANS
  
Eficàcia en la gestió
  
- Publicació de la convocatòria d'ajudes en els 2 últims mesos de l'any
  
- Estudi de les sol·licituds d'ajuda als ajuntaments i requeriment de documentació en un període màxim de 15 dies des de la finalització del termini d'entrega de sol·licituds
  
- Resolució del 90% de les sol·licituds d'ajuda en un termini màxim de 3 mesos
  
Col·laboració
  
- Contestació, en un termini màxim de 5 dies hàbils, a les sol·licituds d'informació i assessorament tècnic dels ajuntaments sobre la posada en marxa i funcionament del punt de platja accessible.
  
Cobertura del servici
  
- Implantació de punts de platja accessible en almenys el 80% dels municipis amb platja de la Comunitat Valenciana on siga possible la seua instal·lació.
  
Transparència
  
- Podrà seguir el grau de compliment dels compromisos consultant els indicadors de qualitat en la pàgina http://www.gva.es/carta
  
Ajude'ns a prestar un millor servici
  
- Si té qualsevol problema amb el nostre servici o vol aportar suggeriments, li preguem que empre els impresos normalitzats que, a este efecte, trobarà en qualsevol de les oficines de registre de la Generalitat Valenciana, o en la pàgina web www.gva.es, en l'apartat de ?Servicis al ciutadà-
  
- Si detecta algun error, preguem que ens ho comunique com més prompte millor perquè ho poguem corregir.
  
DIRECTORI
  
DIRECCIÓ GENERAL D'INTEGRACIÓ SOCIAL DE DISCAPACITATS
  
Servici d'Accessibilitat i Eliminació de Barreres
  
C/ Colom, 80
  
46537 VALÈNCIA
  
Horari d'atenció al públic:
  
De dilluns a divendres: de 9:00 a 14:00 h.
  
Internet: www.bsocial.gva.es
  
AGENCIA VALENCIANA DE TURISME
  
Av d'Aragó, 30
  
46700 VALÈNCIA
  
Horari d'atenció al públic:
  
De dilluns a divendres: de 9:00 a 14:00 h
  
OFICINES D'INFORMACIÓ TURÍSTICA
  
MUNICIPIS AMB PUNTS DE PLATJA ACCESSIBLE
  
Província de Castelló:
  
Alcalà de Xivert, Almenara, Benicarló, Benicàssim, Burriana, Castelló de la Plana, Moncofa, Orpesa, Peñíscola, Torreblanca, Vinaròs i Chilches.
  
Província de València:
  
Alboraia, Canet d'en Berenguer, Cullera, Daimús, Gandia, Miramar, Oliva, Pobla de Farnals, Sagunt, Sueca, Tavernes de la Valldigna, València i Xeraco.
  
Província d'Alacant: